Green Pass-ul devine obligatoriu și în Italia. Antivacciniștii au ieșit în stradă: "Nu suntem cobai!".
Green Pass-ul devine obligatoriu și în Italia. Gheorghiţă: 1500 de cazuri în septembrie. Proteste în Franţa şi Grecia: "Nu suntem cobai!".
După Franţa şi Grecia, Green Pass-ul devine obligatoriu şi în Italia. Pentru a merge la restaurante, muzee sau la piscine, oamenii trebuie să fie vaccinați cu cel puțin o doză, să aibă test negativ sau să demonstreze că s-au vindecat după boală. "Nu suntem cobai!", strigă antivacciniştii în Franţa şi Grecia, acolo unde vaccinul a devenit obligatoriu pentru anumite categorii sociale, pentru medici, în special.Dacă nu acceptă injecţia, îşi pot pierde jobul. Pe fondul protestelor, Guvernul Franţei a anunţat că nu intenţionează să impună, deocamdată, certificatul COVID în școli.Va face şi România ce fac ţările din Vest? Va deveni vaccinul o condiţie să poţi intra în diverse locuri publice? Discutăm cu Adrian Wiener, deputat şi medic la Spitalul Judeţean din Arad: "Avem datoria să-i protejăm și pe cei nevaccinați. Nu putem lăsa liber acest virus. Există și o contra-campanie a vaccinării, dar oricine se poate vaccina oriunde, la orice oră. Unele decizii din Franța au fost cenzurate de Parlament. E bine să existe un echilibru între decidenți".